open-index/open-wikipedia-markdown huggingface dataset:
Запароская вобласьць

**Запаро́ская во́бласьць** () — адміністрацыйна-тэрытарыяльная адзінка ва Ўкраіне. Плошча вобласьці складае 27,18 тыс. км². Насельніцтва — 1877,2 тыс. чалавек (2005). Адміністрацыйны цэнтар — места Запарожжа.

## Геаграфічныя зьвесткі

### Месцазнаходжаньне
Разьмешчаная на паўднёвым усходзе Ўкраіны, у асноўным займае левабярэжную частку басэйну нізкай плыні Дняпра. На поўначы ды паўночным захадзе мяжуе з Днепрапятроўскай, на захадзе з Хэрсонскай, на ўсходзе з Данецкай абласьцямі Ўкраіны. На поўдні вобласьць амываецца Азоўскім морам, берагавая лінія якога ў межах вобласьці перавышае 300 км. Працягласьць тэрыторыі з поўначы на поўдзень 208 км, з захаду на ўсход 235 км.

### Клімат
Клімат умерана кантынэнтальны са сьпякотным летам і маласьнегавой зімой. Сярэдняя тэмпэратура ліпеня +23&nbsp;°C, студзеня −4&nbsp;°C. Ападкі бываюць пераважна ўлетку ў выглядзе залеў. Сярэднярочная колькасьць ападкаў — 448 мм.

### Рэльеф
Для вобласьці характэрны раўнінны ляндшафт. Асноўны тып глебаў — чарназёмы.

### Карысныя выкапні
Мінэральныя рэсурсы прадстаўленыя багатымі пакладамі рудных карысных выкапняў, асабліва жалезных ды марганцавых. Частка рэгіёну ў сумарных запасах мінэральнай сыравіны ва Ўкраіне складае: пэгматыт — 88,06%, апатыт — 63,42%, марганцавая руда — 69,1%, ўторынныя кааліны — 22,9%, вогнетрывалыя гліны — 8,6%.

### Водныя аб’екты
Па тэрыторыі вобласьці цякуць 109 рэчак. Галоўная рака Дняпра з Кахоўскім вадасховішчам. Уздоўж узьбярэжжа Азоўскага мора — ліманы ды салёныя азёры.

## Гісторыя
Пасьля татара-мангольськага нашэсьця 1237—1240 рр. тэрыторыя Запароскага краю на два стагодзьдзі ўвайшла ў склад Залатой Арды. У 1445 року запароскія стэпы па левым беразе Дняпра ўвайшлі ў склад Крымскага ханства. З канца XV да сярэдзіны ХІХ стагодзьдзя іх засялілі качавыя ды напаўаселыя нагайцы.

У XV—XVI стагодзьдзі на паўднёваўкраінскіх землях пачалося фармаваньне запароскага казацтва. Адным зь яго галоўных цэнтраў стала выспа Хортыца. Падзеяй агульнаўкраінскага значэньня стала фармаваньне з асобных казацкіх загонаў ды прамысловых артэляў сацыяльна-палітычнай ды вайсковай арганізацыі запароскага казацтва — Запароскай Сечы.

Напрыканцы XVIII ст. землі паўднёвай Украіны ўвайшлі ў склад Расейскай імпэрыі.

Запароская вобласьць была ўтвораная 22 студзеня 1939 року ў межах УССР.

## Адміністрацыйна-тэрытарыяльны падзел
Вобласьць налічвае 20 раёнаў, 14 местаў, зь якіх 5 — абласнога значэньня, 23 мястэчкі, 872 вёскі.

### Месты

#### Абласнога значэньня
* Бярдзянск
* Запарожжа
* Мелітопаль
* Такмак
* Энэргадар

#### Раённага значэньня
* Арэхаў
* Вальнянск
* Васільеўка
* Гуляйполе
* Днепраруднае
* Каменка-Дняпроўская
* Палогі
* Прыморск
Рэформы і парадак

«**Рэфо́рмы і пара́дак**» () — палытічная партыя Ўкраіны. Лідэр партыі — Віктар Пынзэнык, міністар фінансаў Украіны ва ўрадах Юшчанкі, Цімашэнкі, Еханурава. На цяперашні момант, партыя ўваходзіць у склад Блёку Юліі Цімашэнкі. Раней уваходзіла ў склад блёку «Наша Ўкраіна».

## Ідэалёгія
Партыя пазыцыянуе сябе як правацэнтрысцкая.

## Вонкавыя спасылкі
* Афіцыйны сайт партыі

Катэгорыя:Палітычныя партыі Ўкраіны
Катэгорыя:Зьявіліся ў 1997 годзе
Пан Гі Мун

**Пан Гі Мун** (, нарадзіўся 13 чэрвеня 1944 году) — восьмы генэральны сакратар ААН. Абраны генэральным сакратаром 14 кастрычніка 2006, 1 студзеня 2007 зьмяніў на гэтым пасту Кофі Анана. Міністар замежных справаў і гандлю Паўднёвай Карэі з студзеня 2004 году.

Дыплём бакаляўра міжнародных адносін Сэульскага нацыянальнага ўнівэрсытэта 1970 году. Магістар дзяржаўнага кіраваньня Школы кіраваньня Джона Кэнэдзі Гарвардзкага ўнівэрсытэта 1985.

## Дзейнасьць
14 сьнежня 2006 Пан Гі Мун прыняў прысягу кіраўніка ААН. Ён заявіў на цырымоніі, што адной з сваіх прыярытэтных задачаў лічыць «адраджэньне даверу да сакратарыята ААН» і «усталяваньне найвысокіх этычных стандартаў». Пан Гі Мун выказаў гатоўнасьць стаць «гарманізатарам» і «будаўніком мастоў», каб пераадолець раскол у ААН паміж багатымі і беднымі чальцамі арганізацыі, які замінае правядзеньню яе рэформы.

Уступіў на пост генэральнага сакратара 1 студзеня 2007.

## Узнагароды
Пан Гі Мун двойчы ўзнагароджаны паўднёвакарэйскім ордэнам «За заслугі» у 1975 і 1986 гг. Ён таксама мае ўзнагароды Аўстрыі, Бразыліі і ЗША.

## Вонкавыя спасылкі

* Профіль на сайце ААН 
* Афіцыйная біяграфія 

Катэгорыя:Нарадзіліся 13 чэрвеня
Катэгорыя:Нарадзіліся ў 1944 годзе
Катэгорыя:Генэральныя Сакратары ААН
Катэгорыя:Палітыкі Паўднёвай Карэі
Рускі блёк (партыя)

**Рускі блёк** () — палытічная партыя сучаснай Украіны. Партыя зарэгістраваная міністэрствам юстыцыі Ўкраіны 20 чэрвеня 2002 году.

## Ідэалёгія
Прарасейская палітыка, абарона інтарэсаў расейцаў, якія пражываюць ва Ўкраіне.

## Крытыка партыі

## Вонкавыя спасылкі
* Афіцыйны сайт партыі

Катэгорыя:Палітычныя партыі Ўкраіны
Харкаўская вобласьць

**Ха́ркаўская во́бласьць** () — адміністрацыйна-тэрытарыяльная адзінка ва Ўкраіне. Плошча вобласьці складае 31,415 тыс. км². Насельніцтва — 2,829 млн. чалавек (2006). Адміністрацыйны цэнтар — места Харкаў.

## Геаграфічныя зьвесткі
### Месцазнаходжаньне
Разьмешчаная на паўночным усходзе Ўкраіны.

На поўначы і паўночным усходзе мяжуе зь Белгародзкай вобласьцю Расеі, на ўсходзе з Луганскай, на паўднёвым усходзе з Данецкай, на паўднёвым захадзе з Днепрапятроўскай, на захадзе ды паўднёвым захадзе з Палтаўскай і Сумской абласьцямі Ўкраіны.

Працягласьць тэрыторыі з поўначы на поўдзень — 210 км, з захаду на ўсход — 220 км.

### Клімат
Вобласьць ляжыць у зонах лесастэпу й стэпу. Клімат умерана кантынэнтальны. Сярэдняя тэмпэратура ліпеня +21&nbsp;°C, студзеня –7&nbsp;°C.

### Рэльеф
Вобласьць разьмешчаная ў межах Сярэднярускага й Прыдняпроўскага ўзвышшаў. Стэпавыя раёны характарызуюцца раўнінным ляншафтам, зрэдку сустракаюцца глыбокія яры.

Глебы пераважна чарназёмныя

### Карысныя выкапні
Харкаўшчына мае значныя паклады прыроднага газу, вапны, крэйды і інш. Паводле папярэдніх разьлікаў запасы газу ў межах вядомых радовішчаў на Харкаўшчыне складаюць 75 мільярдаў м³.

### Водныя аб'екты
75 % водных рэсурсаў вобласьці належаць да басэйну Дона. Галоўная водная артэрыя — Северскі Данец — зьяўляецца правым прытокам Дона. Сярод іншых рэчак найбуйнейшымі зьяўляюцца Аскол, Уды, Бярэка. Агульная даўжыня 867 вадатокаў складае 6,4 тыс. км. Ёсьць у вобласьці і азёры, самае вялікае зь якіх — Ліман. Створаны каля 50 вадасховішчаў. Па тэрыторыі вобласьці праходзіць канал Дняпро—Данбас.

## Гісторыя
У VII—X стагодзьдзях частка тэрыторыі вобласьці ўваходзіла ў склад Хазарзкага каганату. У XIII ст. тэрыторыя вобласьці пацярпела ад нашэсьця татара-манголаў. Доўгі час гэтыя землі заставаліся малазаселенымі.

У 1596 року на поўначы ад Ізюма была заснаваная першая расейская фартэцыя — Царабарысаў. У 1765 року была створаная Слабодзка-Ўкраінская губэрня.

З 1919 па 1934 рр. Харкаў быў сталіцай УССР. Харкаўская вобласьць УССР была ўтвораная 27 лютага 1932 року.

## Адміністрацыйны падзел
Вобласьць налічвае 27 адміністрацыйных раёнаў, 17 местаў, зь якіх 7 — абласнога значэньня, 61 мястэчка, 175 пасёлкаў, 1508 вёсак.

### Месты
#### Абласнога значэньня
* Ізюм
* Купянск
* Лазовая
* Люботын
* Першамайскі
* Харкаў
* Чугуеў

#### Раённага значэньня
* Багадухаў
* Балаклея
* Барвенкава
* Валкі
* Воўчанск
* Дэргачы
* Зьмееў 
* Краснаград
* Мэрэфа
* Піўдэннае

Катэгорыя:Адміністрацыйна-тэрытарыяльны падзел Украіны
Катэгорыя:Харкаўская вобласьць
Хмяльніцкая вобласьць

**Хмяльні́цкая во́бласьць** () — адміністрацыйна-тэрытарыяльная адзінка ва Ўкраіне. Плошча вобласьці складае 20,6 тыс. км². Насельніцтва — 1 301 242 чалавек (2015). Адміністрацыйны цэнтар — места Хмяльніцкі.

## Геаграфічныя зьвесткі
### Месцазнаходжаньне
Разьмешчаная на захадзе Украіны.

На паўночным захадзе мяжуе з Ровенскай, на паўночным усходзе з Жытомірскай, на ўсходзе зь Віньніцкай, на поўдні з Чарнавіцкай, на захадзе з Тарнопальскай абласьцямі Ўкраіны.

### Клімат
Клімат умерана кантынэнтальны.

### Рэльеф
Большую частку тэрыторыі вобласьці займае Падольскае ўзвышша, на паўночным захадзе ў межы вобласьці заходзіць Валынскае ўзвышша, а на поўначы — Палеская нізіна. Паверхня — хвалістая раўніна, якая ўздымаецца на паўночны захад і паніжаецца на поўдзень і паўднёвы ўсход. Асабліва сільна парэзаная яе паўднёва-заходняя частка вузкімі далінамі мэрыдыянальных левых прытокаў Днястра.

Паўднёвы захад перацягвае Таўтровы камлюк, на якім разьмешчаны найвышэйшы пункт вобласьці — гара Вялікая Бугаіха (409 м). Тут пашыраныя карставыя формы рэльефу, трапляюцца пячоры (Атлянтыда, Залучанская).

Крайні поўдзень мае градападобную паверхню, парэзаную каньёнападобнымі далінамі прытокаў Днястра. Узровень Днястроўскага вадасховішча (121 м) зьяўляецца найніжэйшым пунктам вобласьці.

### Водныя аб'екты
Па тэрыторыі вобласьці цякуць 120 рэчак даўжынёй звыш 10 км кожная. Найвялікшая — Днестар з прытокамі Збруч, Смотрыч, Ушыца; Паўднёвы Буг з прытокамі Бужок, Воўк, Іква; рэкі Дняпроўскага басэйну — Гарынь, Случ, Хамора.

Азёраў мала. Сустракаюцца пераважна ў басэйне Гарыні. Найвялікшае вадасховішча — Днястроўскае. Пабудавана 1858 сажалак і вадасховішчаў, галоўным чынам у басэйнах Гарыні ды Паўднёвага Буга

## Гісторыя
Вобласьць была ўтвораная 22 верасьня 1937 року. Да 4 студзеня 1954 року насіла назву *Камянец-Падольская вобласьць*. Першапачаткова адміністрацыйным цэнтрам было места Камянец-Падольскі (да 1940 року).

## Насельніцтва
### Колькасьць

### Мова

## Адміністрацыйна-тэрытарыяльны падзел
Вобласьць налічвае 20 раёнаў, 13 местаў, зь якіх 6 — абласнога значэньня, 24 мястэчкі, 5 пасёлкаў, 1410 вёсак.

### Месты
#### Абласнога значэньня
* Камянец-Падольскі
* Няцешын
* Славута 
* Стараканстантынаў 
* Хмяльніцкі 
* Шапятоўка

#### Раённага значэньня
* Валачыск
* Гарадок
* Дунаеўцы
* Дэражня
* Ізяслаў
* Красылаў
* Палоннае

## Вонкавыя спасылкі

Катэгорыя:Адміністрацыйна-тэрытарыяльны падзел Украіны
Катэгорыя:Хмяльніцкая вобласьць
Тамашпольскі раён

**Тамашпольскі раён** () — адміністрацыйная адзінка на поўдні цэнтральнай часткі Віньніцкай вобласьці Ўкраіны. Адміністрацыйны цэнтар — мястэчка Тамашполь.

Катэгорыя:Раёны Віньніцкай вобласьці
Мангускі раён

**Мангускі раён** (; да 2016 году — *Першатраўневы раён*) — адміністрацыйная адзінка на поўдні Данецкай вобласьці Ўкраіны. Адміністрацыйны цэнтар — мястэчка Мангуш.

## Вонкавыя спасылкі

Катэгорыя:Раёны Данецкай вобласьці
Ануфрыеўскі раён

**Ануфрыеўскі раён** () — адміністрацыйна-тэрытарыяльная адзінка на ўсходзе Кіраваградзкай вобласьці Ўкраіны. Адміністрацыйны цэнтар — мястэчка Ануфрыеўка.

## Вонкавыя спасылкі

Катэгорыя:Раёны Кіраваградзкай вобласьці
Зборная Ічкерыі па футболе

**Зборная Ічкерыі па футболе** міжнародна не прызнаная.

Ічкерыя не зьяўляецца чальцом ФІФА або УЭФА і не прымае ўдзел у міжнародных турнірах. Мэта зьмешчанай у Францыі фэдэрацыі футбола Ічкерыі, заснаванай у 2005 годзе і якая кіруе камандай, атрымаць афіцыйны статус. Зборная зьяўляецца непаўнапраўным чальцом арганізацыі NF-Board, якая праводзіць матчы неафіцыйных каманд. Займае 14 месца ў рэйтынгу NF-Board. Каманда Ічкерыі прыняла ўдзел у кубку UNPO 2005, перамагла ў паўфінале Паўднёвы Камэрун па пэнальці, але патрывала паразу ад Малукскіх выспаў (1:3) у фінале.

## Міжнародныя матчы

* Матч з Паўднёвым Камэрунам доўжыўся толькі 20 хвілін.

## Глядзіце таксама
* VIVA World Cup

## Вонкавыя спасылкі
* Federaciones Internationales de Futbol entry(праверана 18.02.2007)
* NF-Board
* вынікі матчаў(праверана 18.02.2007)
* рэйтынг NF-Board(праверана 19.02.2007)

Ічкерыя
Катэгорыя:Чачэнская Рэспубліка Ічкерыя
Багадухаўскі раён

**Багадухаўскі раён** () — адміністрацыйна-тэрытарыяльная адзінка на паўночным захадзе Харкаўскай вобласьці Ўкраіны. Адміністрацыйны цэнтар — места Багадухаў.

Катэгорыя:Раёны Харкаўскай вобласьці
Дэражнянскі раён

**Дэражнянскі раён** () — адміністрацыйна-тэрытарыяльная адзінка на ўсходзе Хмяльніцкай вобласьці Ўкраіны. Адміністрацыйны цэнтар — места Дэражня.

Катэгорыя:Раёны Хмяльніцкай вобласьці
Джордж Лукас

**Джордж Лукас** (; нар. 14 траўня 1944 году) — амэрыканскі кінарэжысэр, сцэнарыст і прадусар, аўтар *«[[Зорныя войны|Зорных войн]]»* і пэрсанаж Індыяны Джонза. Лукас зьяўляецца адным з найболей камэрцыйна пасьпяховых рэжысэраў сьвету.

## Біяграфія
Нарадзіўся ў Мадэста 14 траўня 1944, бацька — Джордж Ўолтан Лукас, уладальнік крамы канцылярскіх тавараў і ранча ў Каліфорніі. Вучыўся ў каледжы Мадэста, дзе стварыў некалькі кароткамэтражак, уключаючы *«[[THX-1138]]»*, затым скончыў кінэматаграфічны ўнівэрсытэт Паўднёвай Каліфорніі. У 1967 годзе быў прадстаўлены «Warner Brothers» у якасьці асыстэнта Фрэнсіса Форда Копалы, пасьля чаго Копала доўгі час аказвае яму ўсялякую падтрымку, у тым ліку і фінансавую. У 1971 годзе Лукас стварае сваю ўласную студыю «Lucasfilms Ltd», а ў 1973 годзе стужка *«[[Амэрыканскія графіці]]»* атрымлівае Залаты Глёбус і 5 намінацый на Оскар і прыносіць рэжысэру шырокую вядомасьць у Галівудзе. Сага *«[[Зорныя войны]]»* і трылёгія аб Індыяне Джонзе замацавалі культавы статус Лукаса. У 1992 годзе рэжысэр узнагароджаны прэміяй Ірвінга Талбэрга, у 2001 годзе — прэміяй BAFTA «за неперасягненае майстэрства ў кіно».

## Фільмаграфія

* 1970 — *[[THX 1138 (фільм)|THX 1138]]* (рэжысэр, сцэнарыст)
* 1973 — Амэрыканскія графіці / *American Graffiti* (рэжысэр, сцэнарыст)
* 1977 — Зорныя войны. Эпізод IV: Новая надзея / *Star Wars: Episode IV A New Hope* (рэжысэр, сцэнарыст)
* 1980 — Зорныя войны. Эпізод V: Імпэрыя наносіць удар у адказ / * Star Wars: Episode V The Empire Strikes Back* (выканаўчы прадусар, сцэнарыст, сурэжысэр)
* 1981 — Індыяна Джонз: Шукальнікі страчанага каўчэга / *Raiders of the Lost Ark* (сцэнарыст, выканаўчы прадусар)
* 1983 — Зорныя войны. Эпізод VI: Вяртаньне джэдая / *Star Wars: Episode VI Return of the Jedi* (выканаўчы прадусар, сцэнарыст, сурэжысэр)
* 1984 — Індыяна Джонз і храм лёсу / *Indiana Jones and the Temple of Doom* (сцэнарыст, выканаўчы прадусар)
* 1988 — Вілоў / *Willow* (сцэнарыст, выканаўчы прадусар)
* 1988 — Такер: Чалавек і яго мара / *Tucker: The Man and His Dream* (1988) (выканаўчы прадусар)
* 1989 — Індыяна Джонз і апошні крыжовы паход / *Indiana Jones and the Last Crusade* (сцэнарыст, выканаўчы прадусар)
* 1992—1996 — Хронікі маладога Індыяны Джонза / *The Young Indiana Jones Chronicles* (сюжэт, выканаўчы прадусар)
* 1999 — Зорныя войны. Эпізод I: Цьмяная пагроза / *Star Wars: Episode I The Phantom Menace* (рэжысэр, сцэнарыст, выканаўчы прадусар)
* 2002 — Зорныя войны. Эпізод II: Атака клонаў / *Star Wars: Episode II Attack of the Clones* (рэжысэр, сцэнарыст, выканаўчы прадусар)
* 2005 — Зорныя войны. Эпізод III: Помста сытхаў / *Star Wars: Episode III Revenge of the Sith* (рэжысэр, сцэнарыст, выканаўчы прадусар)
* 2008 — Індыяна Джонз 4 / *Indiana Jones 4* (сюжэт, выканаўчы прадусар)
* 2008 — *Red Tails* (выканаўчы прадусар)
* 2015 — Зорныя войны. Эпізоды VII—IX

## Вонкавыя спасылкі
* Біяграфія
* 

Катэгорыя:Нарадзіліся 14 траўня
Катэгорыя:Нарадзіліся ў 1944 годзе
Катэгорыя:Нарадзіліся ў Каліфорніі
Катэгорыя:Кінарэжысэры ЗША
Катэгорыя:Прадусары ЗША
Катэгорыя:Сцэнарысты ЗША
Катэгорыя:Стваральнікі «Зорных войнаў»
Катэгорыя:Мільярдэры ЗША
Катэгорыя:Дыябэтыкі
Рэфэрэндум у Беларусі 2004 году

**Рэфэрэндум у Беларусі 2004 году** — імітацыя ўсенароднага галасаваньня, праведзеная 17 кастрычніка 2004 году з ініцыятывы аўтарытарнага кіраўніка Беларусі Аляксандра Лукашэнкі. Як і папярэднія рэфэрэндумы 1995 і 1996 гадоў, адзначаўся неадпаведнасьцю Канстытуцыі і заканадаўству краіны, парушэньнем законаў і фальсыфікацыяй вынікаў галасаваньня.

## Перадумовы
7 верасьня 2004 году сваім указам № 431 Аляксандар Лукашэнка прызначыў рэфэрэндум, сумешчаны з выбарамі ў Палату прадстаўнікоў Нацыянальнага сходу. 

Кансэрватыўна-Хрысьціянская Партыя — БНФ зладзіла байкот выбараў і рэфэрэндуму.

## Пытаньне
Пытаньне на рэфэрэндум выносілася адно і гучала наступным чынам: «Ці дазваляеце Вы першаму Прэзыдэнту Рэспублікі Беларусь Лукашэнку А. Р. удзельнічаць у якасьці кандыдата ў Прэзыдэнты Рэспублікі Беларусь у выбарах Прэзыдэнта і ці прымаеце частку першую артыкула 81 Канстытуцыі Рэспублікі Беларусь у наступнай рэдакцыі: „Прэзыдэнт абіраецца на пяць гадоў непасрэдна народам Рэспублікі Беларусь на аснове ўсеагульнага, вольнага, роўнага і прамога выбарчага права пры таемным галасаваньні.“?»

У той жа час, паводле артыкула 112 выбарчага кодэкса «на рэспубліканскі рэфэрэндум не могуць выносіцца пытанні: …зьвязаныя з абраньнем і вызваленьнем Прэзыдэнта Рэспублікі Беларусь…».

## Папярэдняе апытаньне
Паводле вынікаў усебеларускага апытаньня грамадзкай думкі, праведзенага The Gallup Organization/Baltic Surveys у канцы верасьня 2004 году за зьмену Канстытуцыі былі гатовыя прагаласаваць 39% апытаных, супраць — 32,5%, астатнія на той момант яшчэ не вызначыліся. Дасьледаваньні The Gallup Organization/Baltic Surveys паказвалі, што цягам верасьня колькасьць тых, хто прагаласуе ў падтрымку Лукашэнкі на рэфэрэндуме, павялічылася прыкладна на 10%. Тым часам падкантрольны рэжыму Лукашэнкі Інстытут сацыялёгіі НАН Беларусі абвясьціў, што на пачатак кастрычніка 2004 году каля 72% (з хібнасьцю ў 3%) грамадзянаў Беларусі прагаласавалі б у падтрымку прапановы на рэфэрэндуме.

## Вынікі
Паводле афіцыйнага паведамленьня аб выніках рэспубліканскага рэфэрэндуму, зробленага Цэнтральнай камісіяй Рэспублікі Беларусь па выбарах і правядзеньні рэспубліканскіх рэфэрэндумаў на чале зь Лідзіяй Ярмошынай, «за» прагаласавала 5 548 477 грамадзян, што складае 79,42 адсоткаў ад ліку грамадзян, занесеных у сьпісы для галасаваньня. Супраць ухвалы вынесенага на рэфэрэндум пытаньня прагаласавала 691 917 грамадзян, што складае 9,90 адсоткаў ад ліку грамадзян, занесеных у сьпісы для галасаваньня. Лік бюлетэняў, прызнаных несапраўднымі, склаў 67 001.

У выніку рэфэрэндуму Аляксандар Лукашэнка атрымаў магчымасьць удзельнічаць у прэзыдэнцкіх выбарах неабмежаваную колькасьць разоў (раней Канстытуцыя прадугледжвала толькі два прэзыдэнцкія тэрміны запар) і ўзяў удзел у выбарах 2006 году.

## Крыніцы

## Вонкавыя спасылкі
* 
* Афіцыйныя вынікі на сайце ЦВК 
* Рэфэрэндум-2004, БелаПАН
* «Амэрыканскія горкі» беларускай Канстытуцыі, TUT.BY

Катэгорыя:Рэфэрэндумы ў Беларусі
Катэгорыя:Падзеі 2004 году
Катэгорыя:Падзеі 17 кастрычніка
Шэнг

**Шэнг** (*Sheng*) — кітайскі музычны духавы інструмэнт. Вырабляецца з бамбукавых кіяў.

## Гісторыя

У 1740 годзе Джоан Уайлд (*Johann Wilde*) падарожнічаў па Кітаі, дзе і пазнаёміўся з музычным інструмэнтам *шэнг*; ён жа лічыцца яго распаўсюднікам у Эўропе. Аднак, некаторыя лічаць, што інструмэнт патрапіў у Эўропу на некалькі стагодзьдзяў раней.

У пачатку XIX стагодзьдзя інструмэнт зьявіўся прататыпам для вынаходніцтва фісгармоніі ды акардэона.

## Глядзіце таксама
* Музычны інструмэнт
* Губны гармонік

## Вонкавыя спасылкі

Катэгорыя:Музычныя інструмэнты
Вялікаберазьнянскі раён

**Вялікаберазьня́нскі раён** () — колішнія адміністрацыйная адзінка на поўначы Закарпацкай вобласьці Ўкраіны. Адміністрацыйны цэнтар — мястэчка Вялікі Бярозны.

## Гісторыя
Раён скасаваны 17 ліпеня 2020 году ў рамках заканчэньня рэформы дэцэнтралізацыі.

## Насельніцтва
### Нацыянальны склад
Найбольшую дзель у нацыянальным складзе раёну складаюць украінцы — 93%, на другім месцы — цыгане (3%), на трэцім — славакі (1%). Таксама ёсьць расейцы, русіны, немцы і іншыя.

## Вонкавыя спасылкі
* Турбазы, базы адпачынку, санаторыі, экатурызм у Вялікаберазьнянскім раёне

Катэгорыя:Колішнія раёны Закарпацкай вобласьці
Рэвалюцыйныя збройныя сілы Калюмбіі

**Рэвалюцыйныя збройныя сілы Калюмбіі — Армія народу** () — марксісцка-ленінісцкая калюмбійская паўстанчая арганізацыя, вядома таксама пад назвай **FARC** ад скарачэньня поўнай назвы арганізацыі. Частка краінаў, такіх як ЗША, Канада, краіны Эўразьвязу ды большасьць лацінаамэрыканскіх краінаў лічаць FARC тэрарыстычнай арганізацыяй. Куба і Вэнэсуэла лічаць такую клясыфікацыю нясправядлівай і настойваюць, што гэта арганізацыя — партызанская ваенная сіла.

## Гісторыя
Арганізацыя была сфармаваная ў 1960-х гадох, як ваеннае крыло Камуністычнай партыі Калюмбіі. Хаця спачатку FARC сапраўды выступала, як партызанскае леварадыкальнае аб’яднаньне, пазьней у 1980-х пачала таксама займацца наркагандлем і выкраданьнем закладнікаў. Такая супрацьпраўная дзейнасьць супярэчыла шматлікім нормам, у тым ліку й Жэнэўскай канвэнцыі. Такая практыка іх дзейнасьці асуджалася таксама й камуністычнай партыяй, што прывяло да разрыву FARC з кампартыяй Калюмбіі. У 1990-х была заснаваная асобная Падпольная камуністычная партыя Калюмбіі, якая ёсьць ідэалягічным крылом FARC.

## Дзейнасьць
Падразьдзяленьні FARC знаходзяцца па большай частцы ў паўднёваўсходніх правінцыях краіны, у джунглях падножжа Андаў, на каля 20% тэрыторыі Калюмбіі. Дакладных дадзеных аб колькасьці арганізацыі не існуе — за рознымі адзнакамі колькасьць байцоў вагаецца ад 8000 да 18 000. З прыходам да ўлады ўрада прэзыдэнта Альвара Урыбэ войскі Калюмбіі пры тэхнічнай і фінансавай падтрымцы ЗША вялі вельмі пасьпяховую кампанію супраць паўстанцаў. У сакавіку 2008 г. быў забіты другі па значнасьці лідэр арганізацыі. Па дадзеных ураду Калюмбіі, у апошні час арганізацыі было нанесена шмат адчувальных удараў і яе колькасьць паменшылася да каля 6000 чалавек.

Найбольшую ўвагу арганізацыя прыцягвае да сябе дзякуючы вялікай колькасьці закладнікаў, якіх яна ўтрымлівае. Па колькасьці выкрадзеных людзей FARC лідыруе ў Калюмбіі. Закладнікаў бяруць пераважна для атрыманьня выкупу і як прылада ўплыву на ўрад краіны. Некалькі вядучых міжнародных арганізацыяў і палітыкаў, такіх як Уга Чавэс спрабавалі ўгаварыць FARC вызваліць закладнікаў. Паўстанцы таксама прымаюць удзел у гандлі наркотыкамі і зброяй, пераважна для фінансаваньня сваёй дзейнасьці. FARC таксама брала адказнасьць за тэрарыстычныя акты, выбухі ў гарадох краіны і забойствы палітыкаў.

## Вонкавыя спасылкі

* Расейскі сайт FARC 

Катэгорыя:Калюмбія
Белацаркоўскі раён

**Белацарко́ўскі раё́н** () — адміністрацыйная адзінка ў цэнтры Кіеўскай вобласьці Ўкраіны. Адміністрацыйны цэнтар — места Белая Царква.


Катэгорыя:Раёны, створаныя ў 2020 годзе
Катэгорыя:Раёны Кіеўскай вобласьці
Багуслаўскі раён

**Багусла́ўскі раён** () — адміністрацыйная адзінка на поўдні Кіеўскай вобласьці Ўкраіны. Адміністрацыйны цэнтар — места Багуслаў.

Катэгорыя:Раёны Кіеўскай вобласьці
Парлямэнт

**Парля́мэнт** (, , ад parler — казаць) —

# агульны назоў вышэйшага прадстаўнічага **і заканадаўчага органа** ў дэмакратычных дзяржавах. У гэтым сэнсе тэрмін парлямэнт ужываецца ў канстытуцыях Украіны, Расеі, Таджыкістана, Туркмэністана.
# Уласнае найменьне для пазначэньня вышэйшага прадстаўнічага органа. Ужываецца ў Беларусі, Малдове, Грузіі, Бэльгіі, Казахстане, Вялікабрытаніі, Грэцыі, Італіі, Канадзе, Румыніі, Францыі, Чэхіі і іншых краінах.

Парлямэнт лічыцца прадстаўнічым органам, гэта значыць які прадстаўляе волю насельніцтва. Гэтая якасьць парлямэнта выцякае са спосабу яго фармаваньня — шляхам усеагульных выбараў. У сучасных дзяржавах парлямэнты, як правіла, нададзеныя ўладай прымаць законы, у той або іншай меры фармаваць і кантраляваць выканаўчую ўладу (напрыклад, выносіць вотум недаверу ўраду і ажыцьцяўляць працэдуру імпічмэнта прэзыдэнту).

Катэгорыя:Палітыка
Катэгорыя:Паліталёгія
Барыспальскі раён

**Бары́спальскі раён** () — адміністрацыйная адзінка на ўсходзе Кіеўскай вобласьці Ўкраіны. Адміністрацыйны цэнтар — места Барыспаль.

Катэгорыя:Раёны Кіеўскай вобласьці
Барадзянскі раён

**Барадзя́нскі раён** () — адміністрацыйная адзінка на захадзе Кіеўскай вобласьці Ўкраіны. Адміністрацыйны цэнтар — мястэчка Барадзянка.

Катэгорыя:Раёны Кіеўскай вобласьці
Браварскі раён

**Браварскі́ раён** () — адміністрацыйная адзінка на паўночным усходзе Кіеўскай вобласьці Ўкраіны. Адміністрацыйны цэнтар — места Бравары.

## Вонкавыя спасылкі

Катэгорыя:Раёны Кіеўскай вобласьці
Васількоўскі раён (Кіеўская вобласьць)

**Васілько́ўскі раён** () — адміністрацыйная адзінка ў цэнтры Кіеўскай вобласьці Ўкраіны. Адміністрацыйны цэнтар — места Васількоў.

## Населеныя пункты
* Крушынка


Катэгорыя:Раёны Кіеўскай вобласьці
Марксізм-ленінізм

**Марксі́зм-леніні́зм** — савецкая разнавіднасьць марксізма, створаная У. І. Леніным.
## Адметныя рысы
* Вучэньне аб вырашальнай ролі рэвалюцыйнай партыі («сьвядомай меншасьці») у сацыяльных пераўтварэньнях. Акцэнт на вырашальным значэньні суб'ектыўнага фактару ў рэвалюцыі. Крытыка «стыхійнасьці» і «самацёку», а таксама тэорыя зваротнага ўплыву «надбудовы» на «базіс»
** Ёсіф Сталін. Справаздачны даклад XVII зьезду партыі, 1934:

Перамога рэвалюцыі ніколі не прыходзіць сама. Яе трэба падрыхтаваць і заваяваць. А падрыхтаваць і заваяваць яе можа толькі моцная пралетарская рэвалюцыйная партыя. 
** Ёсіф Сталін. Аб дыялектычным і гістарычным матэрыялізме, 1938

Стыхійны працэс разьвіцьця саступае месца сьвядомай дзейнасьці людзей
* Вучэньне аб магчымасьці пралетарскай рэвалюцыі і пабудове сацыялізма ў асобна ўзятай краіне з неразвітымі капіталістычнымі адносінамі.
** Ёсіф Сталін. Аб асновах ленінізму, 1924

Фронт капітала прадзярэцца тамака, дзе ланцуг імпэрыялізма слабей, бо пралетарская рэвалюцыя ёсьць вынік парыву ланцуга сусьветнага імпэрыялістычнага фронту ў найболей слабым яе месцы, прычым можа апынуцца, што краіна, распачалая рэвалюцыю, краіна, якая прарвала фронт капіталу, зьяўляецца меней развіты ў капіталістычным стаўленьні
* Вучэньне аб рэвалюцыйнай ролі сялянства (у гэтым моманце марксізм-ленінізм расходзіцца з трацкізмам) і нацыянальна-вызваленчага руху. Гэтая тэза знайшла свой выраз у знаку сэрп і молат
* Трактоўка сучаснага разьвіцьця капіталізма як імпэрыялізма.

Катэгорыя:Камунізм
Плеаназм

**Плеана́зм** ( — лішні, надмерны) — стылістычны зварот, утвораны ўжыцьцём надмернай колькасьці словаў для выражэньня думкі. Плеаназм выкарыстоўваецца для ўзмацненьня эфэкту выказваньня. Часта плеаназм, ужыты незнарок, ёсьць ненаўмыснай стылістычнай памылкай. Блізкім да плеаназму паняткам зьяўляецца таўталёгія.

Прыклады плеаназму:
* самы галоўны;
* бачыць на свае ўласныя вочы;
* народны фальклёр;
* сёньняшні дзень і інш.

Катэгорыя:Рыторыка
Вышгарадзкі раён

**Вы́шгарадзкі раён** () — адміністрацыйная адзінка на поўначы Кіеўскай вобласьці Ўкраіны. Адміністрацыйны цэнтар — места Вышгарад.

Катэгорыя:Раёны Кіеўскай вобласьці
Краснадарскі край

**Краснадарскі край** () — суб’ект Расейскай Федэрацыі, разьмешчаны на поўдні эўрапейскай часткі краіны.

## Вонкавыя спасылкі
Іванкаўскі раён

**Іва́нкаўскі раён** () — адміністрацыйна-тэрытарыяльная адзінка на поўначы Кіеўскай вобласьці Ўкраіны. Адміністрацыйны цэнтар — мястэчка Іванкаў.


Катэгорыя:Раёны Кіеўскай вобласьці
Макараўскі раён

**Мака́раўскі раён ** () — адміністрацыйная адзінка ў цэнтры Кіеўскай вобласьці Ўкраіны. Адміністрацыйны цэнтар — мястэчка Макараў.

## Вонкавыя спасылкі

Катэгорыя:Раёны Кіеўскай вобласьці
Валодарскі раён

**Валодарскі раён** () — адміністрацыйная адзінка на паўднёвым захадзе Кіеўскай вобласьці Ўкраіны. Адміністрацыйны цэнтар — мястэчка Валодарка.

## Вонкавыя спасылкі

Катэгорыя:Раёны Кіеўскай вобласьці
Катэгорыя:Раёны, створаныя ў 1923 годзе
Міронаўскі раён

**Міро́наўскі раён ** () — адміністрацыйная адзінка на паўднёвым усходзе Кіеўскай вобласьці Ўкраіны. Адміністрацыйны цэнтар — места Міронаўка.

## Вонкавыя спасылкі

Катэгорыя:Раёны Кіеўскай вобласьці
Пераяслаў-Хмяльніцкі раён

**Перая́слаў-Хмяльні́цкі раё́н** () — адміністрацыйная адзінка на ўсходзе Кіеўскай вобласьці Ўкраіны. Адміністрацыйны цэнтар — места Пераяслаў.

Катэгорыя:Раёны Кіеўскай вобласьці
Палескі раён (Кіеўская вобласьць)

**Пале́скі раён ** () — адміністрацыйна-тэрытарыяльная адзінка на поўначы Кіеўскай вобласьці Ўкраіны. Адміністрацыйны цэнтар — мястэчка Красятычы.


Катэгорыя:Раёны, створаныя ў 1957 годзе
Катэгорыя:Раёны Кіеўскай вобласьці
Ракітнянскі раён

**Ракітня́нскі раён** () — адміністрацыйная адзінка ў цэнтры Кіеўскай вобласьці Ўкраіны. Адміністрацыйны цэнтар — мястэчка Ракітнае.

Катэгорыя:Раёны Кіеўскай вобласьці
Барышаўскі раён

**Ба́рышаўскі раён** () — адміністрацыйна-тэрытарыяльная адзінка ва ўсходняй частцы Кіеўскай вобласьці Ўкраіны. Адміністрацыйны цэнтар — мястэчка Барышаўка.

## Вонкавыя спасылкі

Катэгорыя:Раёны Кіеўскай вобласьці
Ягатынскі раён

**Ягаты́нскі раён** () — адміністрацыйная адзінка на ўсходзе Кіеўскай вобласьці Ўкраіны. Адміністрацыйны цэнтар — места Ягатын.

Катэгорыя:Раёны Кіеўскай вобласьці
Зборная Манака па футболе

**Збо́рная Мана́ка па футбо́ле** не прызнаная ФІФА. Каманда прадстаўляе княства Манака.

Манака не зьяўляецца сяброўкай УЭФА і ня ўдзельнічае ў арганізаваных ёй турнірах. Мэта Футбольнай фэдэрацыі Манака, якая кантралюе каманду, дамагчыся афіцыйнага статусу. Да 2010 году Манака зьяўлялася сяброўкай NF-Board, якая арганізуе матчы непрызнаных футбольных зборных. Зборная прыняла ўдзел у VIVA World Cup 2006 у Аксытаніі. У гэтым спаборніцтве каманда Манака заняла другое месца, прайграўшы 0:21 Ляпляндыі ў фінале.

Тым ня менш, Манака мае пасьпяховы футбольны клюб, «Манака», большай часткай укамплектаваны не манэгаскамі. Клюб выступае ў францускай «Лізе 1».

## Актуальны склад
**Брамнікі**:
* Антоні Мініёні
* Т’еры Ватрыкан

**Абаронцы**:
* Марк Васаля
* Джон Лянда
* Эрык Фісор
* Жан-Поль Пэнасіна
* Яан Жарына
* Аліўе Эль-Місуры
* Жэральд Фігіера
* Кевін дэ Сарзан
* Франк Брасэр

**Паўабаронцы**:
* Арміта Рамэн
* Фаб’ен Гальлі
* Дыега Бонавэнтура
* Антуанэ Нарміна
* Аліўе Паск’ё
* Дам’ен Шуазі
* Бэнуа Біяншэры

**Нападнікі**:
* Гай Плята
* Сэрж Туруяні
* Сэржыё Бонавэнтура

## Вонкавыя спасылкі
* Футбольная Фэдэрацыя Манака
* Federaciones Internationales de Fútbol entry
* New Federations Board

Манака
Катэгорыя:Зборныя Манака
Катэгорыя:Футбол у Манака
Катэгорыя:Канфэдэрацыя незалежных футбольных асацыяцый
Бранская вобласьць

**Бра́нская во́бласьць** () — вобласьць у Расеі. Адміністрацыйны цэнтар — места Бранск.

На поўначы мяжуе са Смаленскай вобласьцю, на захадзе — з Гомельскай і Магілёўскай абласьцямі Беларусі, на ўсходзе — з Калускай і Арлоўскай абласьцямі, на поўдні — з Курская вобласьцю, Чарнігаўскай і Сумской абласьцямі Ўкраіны.

Была ўтвораная 1 красавіка 1920 року.

## Геаграфічныя зьвесткі
### Месцазнаходжаньне
Разьмяшчаецца на захадзе Эўрапейскай частцы Расеі, на мяжы зь Беларусьсю і Ўкраінай.

### Клімат
Клімат умерана кантынэнтальны. Сярэдняя тэмпэратура ліпеня + 18—20°С, студзеня -9 — -7°С.

Разьмяшчаецца ў зоне мяшаных і шыракалістых лясоў, поўдзень — у зоне лесастэпу.

### Рэльеф
Знаходзіцца ў заходняй частцы Ўсходне-Эўрапейскай раўніны. Паверхня вобласьці — слабахвалістая раўніна.

### Водныя аб’екты
Вобласьць налічвае 125 рэчак, агульнай даўжынёй каля 9 тысячаў кілямэтраў. Амаль усе яны належаць да басэйну Дняпра, галоўная рака — Дзясна. У паўночна-заходняй частцы вобласьці праходзіць вадападзел паміж Дняпром і Волгай.

## Гісторыя
Была ўтвораная 1 красавіка 1920 року.

## Насельніцтва
Паводле зьвестак за 2002, у Бранскай вобласьці жыло 7733 беларусаў (3-е месца).

## Адміністрацыйна-тэрытарыяльны падзел
З 2006 року на тэрыторыі вобласьці існуе 287 муніцыпальных утварэньняў, зь іх:

* 7 мескіх акругаў
* 27 муніцыпальных раёнаў
* 30 мескіх паселішчаў
* 223 сельскія паселішчы.

## Вонкавыя спасылкі
*
Ютэрзэн

**Ютэрзэн** () — горад у Нямеччыне, у фэдэральнай зямлі Шлезьвіг-Гальштайн. Насельніцтва — 17 598 асобаў. Займае плошчу 11,43 км². Афіцыйны код — *01 0 56 049.*. Ютэрзэн мае мянушку «*Горад [[ружа]]ў і [[шлюб]]аў на [[Пінаў]]*».

## Гарады-сябры
* Вітштак (Досэ), Брандэнбург (1990)

## Вонкавыя спасылкі

* Афіцыйная старонка

Катэгорыя:Гарады Шлезьвіг-Гальштайну
Тарашчанскі раён

**Тарашчанскі раён** () — адміністрацыйная адзінка на поўдні Кіеўскай вобласьці Ўкраіны. Адміністрацыйны цэнтар — места Тарашча.

## Вонкавыя спасылкі

Катэгорыя:Раёны Кіеўскай вобласьці
Таціеўскі раён

**Таці́еўскі раён** () — адміністрацыйная адзінка на паўднёвым захадзе Кіеўскай вобласьці Ўкраіны. Адміністрацыйны цэнтар — места Таціеў.

Катэгорыя:Раёны Кіеўскай вобласьці
Рыф

**Рыф** () — прыём мэлядычнай тэхнікі року, джазу, асабліва характэрны для сўінгу, адна з формаў асьцінато. Уяўляе сабой кароткую мэлядычную фразу. У біг-бэндзе могуць выконвацца адначасова некалькі розных рыфаў, часам іх сэрыя праводзіцца ў пасьлядоўным чаргаваньні.

Некаторыя крыніцы сьцьвярджаюць, што слова «*riff*» зьяўляецца скарачэньнем ад фразы «*rhythmic figure*» (рытмічная фігура), аднак большасьць музыкаў лічаць, што слова «*рыф*» адбылося ад аналагічнага тэрміна ў камэдыі, дзе ён пазначае кароткую дакладную заўвагу па сутнасьці справы.

Катэгорыя:Музычная тэрміналёгія
Перадзіманьне

**Перадзіманьне**, таксама **овэрблоў** (ад ,   — «пера»,  — «выдых») — маніпуляцыя з падачай паветра праз духавы інструмэнт, якая прыводзіць да гуку на больш высокі безь зьмены аплікатуры альбо выкарыстаньня слайда. Перадзіманьне можа быць зьвязанае са зьмяненьнем ціску паветра, адтуліны, у якую ён накіроўваецца, або рэзанансных характарыстык камэры, адукаванай ротам і горлам выканаўцы.

На некаторых інструмэнтах перадзіманьне ўключае ў сябе прамыя маніпуляцыі зь язычком (язычкамі), які вібруе, і/або націск рэгістравай клявішы, пры гэтым аплікатуры застаецца нязьменнай. За выключэньнем перадзіманьня на гармоніку, скачок вышыні тону адбываецца ад адной моды ваганьняў язычка або паветранага слупа да абэртоны. Перадзіманьне можа быць зроблена наўмысна, каб дамагчыся больш высокага тону, або выпадкова, што прыводзіць да атрыманьня непатрэбнай ноты.

Овэрблоў, як і овэрдро, зьяўляецца адным з овэрбэндаў, вынайдзенымі ў канцы 60-х гадоў Говардам Леві. Гэты тэрмін Говард Леві узяў у духавікоў, якія так звалі выманьне штучных нот, не прадугледжаных ладам інструмэнта.

Перадзіманьне вельмі складанае для выкананьня.

## Глядзіце таксама
* Губны гармонік

Катэгорыя:Губны гармонік
Кубанская Народная Рэспубліка

***Кубанская Народная Рэспубліка*** (, ) — дзяржава ва Ўсходняй Эўропе, якая існавала з 1918 па 1920 год.

Катэгорыя:Гісторыя Ўкраіны
Прашаўскі край

**Прашаўскі край** () — адзін з васьмі краёў Славаччыны з адміністрацыйным цэнтрам у горадзе Прашаў. Плошча краю складае 8993 км², насельніцтва — 789 968 чал. (2001). Разьмешчаны на ўсходзе Славаччыны і складаецца з 13 раёнаў. Мяжуе з Украінай і Польшчай.

## Адміністрацыйна-тэрытарыяльны падзел
* Раён Прашаў
* Раён Сабінаў
* Раён Бардзеёў
* Раён Сьвіднік
* Раён Уранаў-над-Топляй
* Раён Левача
* Раён Кежмарак
* Раён Стара Любаўня
* Раён Попрад
* Раён Мэдзілаборцэ
* Раён Гумэннэ
* Раён Сьніна
* Раён Стропкаў

## Статыстычныя зьвесткі ([[2001]])
**Нацыянальны склад**
* славакі — 90,7%
* цыганы — 4,0%
* русіны/украінцы — 3,6%
* іншыя — 1,7%

**Канфэсійны склад**
* каталікі — 67.0%
* грэка-каталікі — 15,3%
* лютэране — 5,1%
* праваслаўныя — 4,0%
* атэісты — 5,6%

## Вонкавыя спасылкі

* Вэб-старонка краю
Вашку да Гама (неадназначнасьць)

**Вашку да Гама** ():

* Вашку да Гама — партугальскі дасьледнік, першы эўрапеец, які зьдзейсьніў марское падарожжа ў Індыю
* Вашку да Гама — мост паўночней за Лісабон
* Вашку да Гама — футбольны клюб у Бразыліі
Рудакова

**Рудако́ва** — возера ў Мядзельскім раёне Менскай вобласьці. Разьмешчанае за 1 км на поўночны захад ад Мядзелу. Уваходзіць у групу Мядзельскіх азёр і біялягічны заказьнік «Рудакова». Знаходзіцца ў басэйне ракі Мядзёлкі.

Вотоку з возера няма. У возера ўпадае толькі невялікі ручай на захадзе, які ўлетку перасыхае. Асноўную частку вады возера атрымлівае за кошт паверхневага прытоку. Возера знаходзіцца ў межах Сьвянцянскага ўзвышша.

Рудакова належыць да ліку глыбокіх вадаёмаў, нягледзячы на тое, што ягоная плошча складае ўсяго 0,24 км². Найбольшая глыбіня дасягае 28,6 м, сярэдняя — 11,3 м. Доля глыбіняў большых за 2 мэтры складае 88% плошчы. Возера мае высокую празрыстасьць вады — да 5,3 м.

* Плошча возера — 0,24 км²
* Плошча вадазбору — 1,16 км²
* Максымальная глыбіня возера — 28,6 м
* Сярэдняя глыбіня — 11,3 м
* Найбольшая даўжыня возера — 0,7 км
* Найбольшая шырыня — 0,56 км
* Даўжыня берагавой лініі — 2,01 км
* Аб’ём вады ў возеры — 2,72 млн м³

Тэмпэратура вады каля дна возера практычна ніколі не перавышае 6 °C. Адначасова, вада добра насычаная кіслародам.

У возеры сустракаюцца ляшчы, шчупакі, акуні, платва, пелядзь. Падводная расьліннасьць возера пашыраная да глыбіні 9—13 м.

Узровень вады ў Рудакове на некалькі мэтраў вышэйшы за ўзвовень вады ў Мястры і Мядзелі, паміж якімі яно знаходзіцца. Рудакова злучанае з возерам Мядзел невялікай моцна парослай канавай.

Рудакова зьяўляецца адным з найпрыгажэйшых азёраў Беларусі. На ўсходнім беразе разьмешчаная база адпачынку, на паўднёвым — невялікі пляж. Рашэньнем Мядзельскага райвыканкаму на возеры забароненае выкарыстаньне маторных лодак.

## Крыніцы

Катэгорыя:Мядзельскія азёры
Катэгорыя:Азёры Мядзельскага раёну
Гарохаўскі раён

**Гарохаўскі раён** () — колішнія адміністрацыйна-тэрытарыяльная адзінка на поўдні Валынскай вобласьці Ўкраіны. Адміністрацыйны цэнтар — места Гарохаў.

## Паселішчы
* Гарохаў
* Берастэчка
* Мар'янаўка

## Вонкавыя спасылкі

Катэгорыя:Колішнія раёны Валынскай вобласьці
Катэгорыя:Гарохаўскі раён
Катэгорыя:Раёны Валынскай вобласьці
Іванічаўскі раён

**Іва́нічаўскі раён** () — адміністрацыйна-тэрытарыяльная адзінка на поўдні Валынскай вобласьці Ўкраіны. Адміністрацыйны цэнтар — места Іванічы.

Катэгорыя:Раёны Валынскай вобласьці
Камень-Кашырскі раён

**Камень-Кашырскі раён** () — адміністрацыйна-тэрытарыяльная адзінка на паўночным усходзе Валынскай вобласьці Ўкраіны. Адміністрацыйны цэнтар — места Камень-Кашырскі.

Катэгорыя:Раёны Валынскай вобласьці
Ковельскі раён

**Ко́вельскі раён** () — адміністрацыйна-тэрытарыяльная адзінка ў цэнтры Валынскай вобласьці Ўкраіны. Адміністрацыйны цэнтар — места Ковель.

## Паселішчы
* Ковель
* Машчоная
* Галобы
* Шацак
* Любамль
* Ратна
* Турыйск
* Дубечнае
* Забалоцьце
* Старая Выжыўка
* Лакаў

Катэгорыя:Раёны Валынскай вобласьці
Пскоўская вобласьць

**Пско́ўская во́бласьць** () — вобласьць у Расеі. Адміністрацыйны цэнтар — места Пскоў.

Мяжуе зь Ленінградзкай, Цьвярской, Наўгародзкай, Смаленскай абласьцямі Расеі, Віцебскай вобласьцю Беларусі, а таксама — з Эстоніяй і Латвіяй.

## Геаграфічныя зьвесткі

### Месцазнаходжаньне
Вобласьць разьмяшчаецца на паўночным захадзе эўрапейскай частцы Расеі, на мяжы зь Беларусяй, Латвіяй, Эстоніяй. Працягласьць вобласьці з поўначы на поўдзень — 380 км, з захаду на ўсход — 260 км.

### Клімат
Клімат умерана кантынэнтальны, памежны з марскім. Сярэдняя тэмпэратура ліпеня + 17,3&nbsp;°C, студзеня −7,8&nbsp;°C. Знаходзіцца ў зоне мяшаных лясоў.

### Рэльеф
Разьмяшчаецца на паўночным захадзе Рускай раўніны. Для тэрыторыі вобласьці характэрны даволі распаласаваны рэльеф з чаргаваньнем узгорыста-градавых абсягаў.

### Водныя аб’екты
На тэрыторыі вобласьці больш за 3700 азёраў, найвялікшым зь якіх зьяўляецца Пскоўска-Чудзкае возера, плошча якога складае 3521 км². У возера ўпадаюць больш за 30 рэчак, выцякае р. Нарва. Больш за ўсё азёраў у паўднёвай частцы вобласьці.

## Гісторыя
Была ўтвораная 23 жніўня 1944 року, 2 кастрычніка 1957 року ў яе склад ўвайшла большая частка зьліквідаванай Вялікалуцкай вобласьці.

## Насельніцтва
Паводле зьвестак за 2002 год у Пскоўскай вобласьці жыло 9664 беларусы (1,27 %, 3-е месца).

## Адміністрацыйна-тэрытарыяльны падзел
Вобласьць улучае 24 адміністрацыйныя раёны і 14 местаў.

## Глядзіце таксама
* Пскоўская губэрня

## Вонкавыя спасылкі
*
GMT

**Сярэдні час па Грынвічу** ()&nbsp;— час мэрыдыяну, што праходзіць праз колішняе месца разьмяшчэньня Грынвіцкай абсэрваторыі каля Лёндана.

Раней GMT лічыўся пунктам адліку часу — час у іншых часавых пасах вымяраўся ад грынвіцкага. Цяпер у гэтай якасьці выступае Ўнівэрсальны каардынаваны час (UTC).

Аднак і зараз пры рэфэраваньні часу, калі важны часавы пас (напрыклад, у матэрыялах Інтэрнэту), час звычайна пазначаецца ў дадзеным фармаце:


```
Wed, 22 Dec 2004 23:28:10 GMT+2
Wed, 22 Dec 2004 14:28:10 GMT-7
Thu, 23 Dec 2004 00:28:10 GMT+3
(гэта адзін і той самы час)
```


Катэгорыя:Час
Мэдзілаборцэ (раён)

**Раён Мэдзілаборцэ** () — раён у Прашаўскім краі Славаччыны. Мае выхад да дзяржаўнай мяжы з Польшчай.

Катэгорыя:Раёны Прашаўскага краю
Маневіцкі раён

**Маневіцкі раён** () — адміністрацыйна-тэрытарыяльная адзінка на ўсходзе Валынскай вобласьці Ўкраіны. Адміністрацыйны цэнтар — мястэчка Маневічы.

## Асобы
**[[Зыгмунт Серакоўскі|Зы́гмунт Серакоўскі]]** (1826, с. Лісавое  — 1863) — капітан расейскага Генштабу, супрацоўнік часопісаў «Колокол» ды «Современник», адзін з кіраўнікоў паўстаньня 1863—1864 гадоў.

Катэгорыя:Раёны Валынскай вобласьці
Ратнеўскі раён

**Ратнеўскі раён** () — адміністрацыйна-тэрытарыяльная адзінка на поўначы Валынскай вобласьці Ўкраіны. Адміністрацыйны цэнтар — мястэчка Ратна.

Катэгорыя:Раёны Валынскай вобласьці
Старавыжыўскі раён

**Старавыжыўскі раён** () — адміністрацыйна-тэрытарыяльная адзінка на паўднёвым захадзе Валынскай вобласьці Ўкраіны. Адміністрацыйны цэнтар — мястэчка Старая Выжыўка.

Катэгорыя:Раёны Валынскай вобласьці
Турыйскі раён

**Турыйскі раён** () — адміністрацыйна-тэрытарыяльная адзінка на захадзе цэнтральнай частцы Валынскай вобласьці Ўкраіны. Адміністрацыйны цэнтар — мястэчка Турыйск.

Катэгорыя:Раёны Валынскай вобласьці
Шацкі раён (Валынская вобласьць)

**Ша́цкі раён** () — колішнія адміністрацыйна-тэрытарыяльная адзінка на паўночным захадзе Валынскай вобласьці Ўкраіны. Адміністрацыйны цэнтар — мястэчка Шацак. 

## Геаграфія
На тэрыторыі раёну знаходзяцца Шацкія азёры. Найбуйнейшае з іх — возера Сьвіцязь, буйны цэнтар турызму. У Шацкім раёне пачынаецца рака Прыпяць. 

Раён мае выхад да дзяржаўнай мяжы Ўкраіны з Польшчай і зь Берасьцейскім ды Маларыцкім раёнамі Берасьцейскай вобласьці Беларусі.

Катэгорыя:Колішнія раёны Валынскай вобласьці
Апія

**Апія** () — сталіца і адзіны горад Самоа. Знаходзіцца на паўночным узьбярэжжы выспы Ўполу, зьяўляецца самым вялікім портам Самоа. Колькасьць жыхароў налічвае 38 800 чалавек.

## Геаграфія
Горад знаходзіцца на паўночным узьбярэжжы выспы Ўполу. Тут пануе трапічны сьпякотны і вільготны клімат, з частымі ўраганнымі вятрамі. Тэмпэратура на працягу году вагаецца ад +24&nbsp;°C да +27&nbsp;°C. Сярэднегадавая колькасьць ападкаў складае каля 3000 мм.

## Дэмаграфія
Колькасьць насельніцтва гораду прыкладна 39 тыс. чалавек. Асноўнай этнічнай групай гораду зьяўляюцца самаанцы (93%), астатнюю частку складаюць эўрапейцы і палінэзійцы. Афіцыйнымі мовамі зьяўляюцца самаанская і ангельская. Прыкладна 50% насельніцтва складаюць пратэстанты, 45% — каталікі.

## Гісторыя
Апія — першае паселішча заснаванае эўрапейцамі, менавіта ангельскімі місіянэрамі, на астравах Самоа. Датай заснаваньня лічыцца 1837 год. У 1900 годзе ўвесь архіпэляг быў падзелены паміж ЗША і Нямеччынай, Апія перайшоў пад кантроль Нямеччыны. У 1914 годзе ў горадзе высадзіліся войскі Новай Зэляндыі, і хутка Апія стаў адміністрацыйным цэнтрам навазэляндзкай падмандатнай тэрыторыі «*Заходняе Самоа*». 1 студзеня 1962 году Заходняе Самоа атрымала незалежнасьць, а Апія стала яго сталіцай.

Катэгорыя:Сталіцы Акіяніі
Катэгорыя:Гарады Самоа
Песьняры

«**Песьняры́**» («*Песняры́*») — вакальна-інструмэнтальны ансамбль пад кіраўніцтвам Уладзімера Мулявіна, створаны ў Менску ў 1969 годзе. Вядомы шырокай аўдыторыі слухачоў па песьнях «Белавеская пушча», «Беларусь», «Вологда» і шматлікіх іншых.

Ансамбль першапачаткова пазыцыянаваўся як фальклёрны. Аснову рэпэртуару складалі апрацаваныя беларускія народныя песьні. Пасьля ў рэпэртуар былі ўключаныя песьні савецкіх кампазытараў, песьні на вершы вядомых паэтаў, такіх, як Янка Купала, Робэрт Бэрнз, Уладзімер Маякоўскі. Ансамблем было пастаўлена 2 вялікія тэатралізаваныя творы (рок-опэры) — «Песнь пра долю» і «Гусьляр».

У 1975 годзе падчас гастроляў у ЗША «Песьняры» пазнаёміліся са сьпеваком Данчыкам. Пасьля сустрэчы ансамбль улучыў у свой рэпэртуар папулярную сярод беларускай дыяспары ЗША і Аўстраліі песьню «Беларусачка». Пагатоў паэт Алесь Ставер напісаў строфы песьні яшчэ ўвесну 1967 году пры вяртаньні ў Менск з выступленьня ў Барысаве (Менская вобласьць). Той самай вясной кампазытар Юры Семяняка паклаў верш на музыку. Улетку 1980 году ў Маскве ансамбль «Песьняры» выконваў песьню на Гульнях 22-й Алімпіяды.

У 1998 годзе ў гурце адбыўся раскол. У цяперашні час існуе каля пяці розных ансамбляў, якія маюць у сваім назове слова «Песьняры» і якія выконваюць песьні легендарнага калектыву, у тым ліку беларускі дзяржаўны ансамбль «Песьняры», «Беларускія песьняры», «Песьняры Леаніда Барткевіча». Анатоль Кашапараў і Леанід Барткевіч, якія сьпявалі разам у «Песьнярах», у 2016 годзе давалі некалькі сумесных канцэртаў у Беларусі.

## Дыскаграфія

Выдыдзены таксама шэраг сынглаў.

## Склад
Склад гурту ўвесь час зьмяняўся. Найбольшыя значнымі ўдзельнікамі былі:
* Уладзімер Мулявін (сьпеў, гітара, 1968—2003)
* Валер Мулявін (гітара, 1968—1974)
* Леанід Барткевіч (сьпеў, 1969—1980)
* Анатоль Кашапараў (сьпеў, 1970—1990)
* Валер Дайнэка (сьпеў, 1976—1992)
* Леанід Тышко (бас-гітара, 1968—1981)
* Уладзіслаў Місевіч (саксафон, жалейка, 1968—1992)
* Аляксандар Дзямешка (бубны, 1968—1988)
* Уладзімер Нікалаеў (клявішныя, 1971—1980)
* Актай Айвазаў
* Вячаслаў Міхновіч
* Марк Шмелькін
* Уладзімер Ткачэнка
* Валер Яшкін
* Анатоль Гілевіч
* Валянцін Бадзьяраў
* Віктар Часлаў Паплаўскі
* Юры Дзянісаў
* Барыс Бэрнштэйн

## Літаратура
* 

## Крыніцы

## Вонкавыя спасылкі

* БДА Песьняры
* Віртуальны музэй ансамбля «Песьняры»
* Сайт пра ВІА Песьняры


Катэгорыя:Беларускія музычныя гурты
Катэгорыя:Зьявіліся ў 1969 годзе
Прыпяць (неадназначнасьць)

Назву **Пры́пяць** маюць:

* Прыпяць — рака ў Беларусі і ва Ўкраіне

## Населеныя пункты
### [[Украіна]]
* Прыпяць — вёска ў Валынскай вобласьці
* Прыпяць (нежыл.) — горад у Кіеўскай вобласьці

## Іншае
* Прыпяць — верш Вінцэнта Дунін-Марцінкевіча
* Прыпяць — гатэль у Пінску
* Прыпяць — станцыя на чыгунцы Вільня — Роўна

## Падвойныя назвы
* Гнілая Прыпяць
* Новая Прыпяць
* Сярэдняя Прыпяць

## Глядзіце таксама
* Прыпяцкая
ISSN

**ISSN** ( — міжнародны стандартны сэрыйны нумар) — унікальны нумар, які выкарыстоўваецца для ідэнтыфікацыі друкаванага або электроннага пэрыядычнага выданьня ды складаецца з 8 лічбаў. Восьмая лічба — кантрольная, яна разьлічваецца па папярэдніх сямі і модулі 11.

Сыстэма ISSN была прынятая як міжнародны стандарт ISO 3297 у 1975 г. і абноўленая ў 2007 годзе (ISO 3297:2007). Для трансьлітарацыі кірылічных літар у лацінскія выкарыстоўваецца міжнародны стандарт ISO 9 1995 году.

ISSN-коды выдаюцца ў кожнай асобнай краіне Нацыянальнымі цэнтрамі ISSN, якія звычайна дзейнічаюць пры нацыянальнах бібліятэках пад агульным кантролем Міжнароднага цэнтру ў Парыжы.

ISSN падобны да ISBN, які прысвойваецца асобным кнігам, аднак адрозьніваецца ў тым сэнсе, што ISSN прысвойваецца ўсім выпускам пэрыядычнага выданьня.

## Вонкавыя спасылкі

* Міжнародны цэнтар ISSN 

Катэгорыя:Стандарты ISO
Катэгорыя:Кантрольныя альгарытмы
Катэгорыя:Унікальныя ідэнтыфікатары
Катэгорыя:Бібліятэчная справа
Зборная Ляпляндыі па футболе

**Зборная Ляпляндыі па футболе** — нацыянальная футбольная каманда саамаў, якія жывуць у паўночнай частцы Нарвэгіі, Швэцыі, Фінляндыі і Расеі. Зборная не зьяўляецца чальцом ФІФА і УЭФА і, такім чынам, не прымае ўдзелу ў іх турнірах.

Мэта Ляпляндзкай футбольнай асацыяцыі, якая кіруе камандай, атрымаць афіцыйны статус. З 2003 году зборная ўваходзіць у арганізацыю «NF-Board», якая праводзіць матчы неафіцыйных зборных.

Саамскія футбалісты, якія адхілілі запрашэньне ў нацыянальную зборную, аддаюць перавагу гуляць за традыцыйныя скандынаўскія зборныя, у тым ліку Мартэн Хэмст Пэдэрсан і Сігурд Рушфэльд. Стэфан Ністрэм з «ФК Мос» гуляў за моладзевую зборную Нарвэгіі, упершыню згуляў за саамскую зборную ў VIVA World Cup.

## Дасягненьні
У лістападзе 2006 году зборная Ляпляндыі прыняла ўдзел і перамагла ў першым кубку «VIVA World Cup» у Аксытаніі, арганізаваным NF-Board. Кубак байкатавалі шматлікія зборныя, якія не ўваходзяць у ФІФА зборныя, і Ляпляндыя разам з Аксытаніяй і Манака прэтэндавалі на перамогу. У групавым турніры саамскія футбалісты забілі 24 мячы ў 3 матчах, а ў матчы за першае месца разграмілі зборную Манака зь лікам 21:1.

## Міжнародныя матчы

## Вонкавыя спасылкі
* Афіцыйны сайт Ляпляндзкай футбольнай асацыяцыі
* Неафіцыйны сайт
* N.F. Board

Ляпляндыя
Музычны інструмэнт

**Музычны інструмэнт** — звычайна, прадмет, з дапамогай якога музыкі выконваюць або імправізуюць музыку або любыя, у тым ліку і не музычныя неарганізаваныя гукі.

Цяпер існыя звычайныя музычныя інструмэнты падпадзяляюцца на некалькі груп: струнныя шчыпковыя, струнныя смычковыя, медныя духавыя, язычковыя духавыя, драўляныя духавыя, ударныя. У асобную групу можна вылучыць клавішныя інструмэнты, хоць спосабы гуказдабываньня ў іх часцяком розныя. Агульнапрынятая навуковая класіфікацыя музычных інструмэнтаў сістэма Хорнбосцеля — Закса.

## Глядзіце таксама
* Адырна

## Вонкавыя спасылкі